Aedes albopictus

Muiscít atá dúchasach do na trópaiceacha agus na críocha fothrópaiceacha in Oirdheisceart na hÁise is ea Aedes albopictus (Stegomyia albopicta roimhe seo). Tugtar muiscít thíograch nó muiscít thíograch Áiseach uirthi i nGaeilge. Mar sin féin, sna blianta beaga anuas, leath an speiceas amach chuig go leor tíortha, de bharr go raibh an chuileog seo an ann gluaiseacht thar lear in éineacht le hearraí agus taistealaí idirnáisiúnta. Tá cosa dubh-agus-bán-riabhach, agus corp beag dubh-agus-bán-riabhach, ina sainthréith ag an chuileog seo. 

Tá an mhuiscít seo ina lotnaid shuntasach ina lán pobal toisc go mbíonn dlúthbhaint aici leis an duine (seachas a bheith ag maireachtáil i mbogaigh), agus is gnách léi eitilt agus beathú i rith an lae, chomh maith le tráthnóna agus breacadh an lae. Tugtar muiscít thíograch ar an bhfeithid, mar go mbíonn stríoca uirthi, cosúil leis an tíogar. Is veicteoir eipidéimeolaíoch tábhachtach é Aedes albopictus chun go leor pataiginí víreasacha a tharchur, lena n-áirítear an víreas an fhiabhrais bhuí, an fiabhras deinge, agus an fiabhras Chikungunya agus, chomh maith le roinnt néimeatóidí fioláireacha ar nós Dirofilaria immitis.   Tá Aedes albopictus in ann an víreas Zika a óstáil agus meastar gur veicteoir féideartha é do tharchur Zika i measc daoine. 

Naisc sheachtracha
Tropical disease can now be transmitted in most of Europe, study finds
Catagóir:Ailt le téacs sa Laidin
Catagóir:Ailt le téacs sa Laidin
Catagóir:Ailt le téacs sa tSean Ghréigis
Catagóir:Priocfheithidí
Catagóir:Galair leata trí fheithid prioctha
Catagóir:Chikungunya

 Tagairtí